**STEVE FOSS**

Az „Ez Természetfölötti” mai műsorában: sátán elszabadította a két legpusztítóbb gonosz szellemét, mellyel megkísérli az emberiség elpusztítását. Ez a rejtett stratégia a sátán utolsó időkre tartogatott titka. Tudd meg mik ezek a titkok és hogyan tudod azokat legyőzni!

**SID:** Hello, Sid Roth vagyok. Üdvözöllek világomban, ahol a természetfölötti a természetes! Vendégem, Steve Foss, 40 percen át hallott angyalok kórusát énekelni. Ennek hatására olyan keresésbe kezdett, minek során szó szerint a láthatatlan világba nyúlt ki, ahonnan természetfölötti bölcsességet kapott. Olyan bölcsességet, mely a te életed is meg fogja változtatni örökre! Steve, mozaikcsaládból származol (ahol szüleid elváltak) és már fiatalon elkezdtél drogozni. Hány évesen is?

***STEVE:*** *15 évesen és egyre csak keményebb kábítószereket kezdtem használni, majd nagyon erősen elkezdtem alkoholizálni annyira, hogy az életem irányítása kezdett teljes kipördülni. Szó szerint zuhantam a lejtőn lefelé a halál irányába és nagyon sokszor voltam a halál közelében.*

**SID:** Mondhatjuk, hogy a teljes idegösszeomlás szélén álltál?

***STEVE:*** *Igen.*

**SID:** Majd valaki meghívott egy olyan helyre, amiről azt gondoltad egy táncklub lesz.

***STEVE:*** *Így van.*

**SID:** De igazából nem az volt. Mi volt tehát?

***STEVE:*** *Egy Szent Szellemmel átitatott istentisztelet. Ébredési alkalom volt. Nekem csak annyit mondtak, hogy olyan hely, ahol élő zenekar játszik és ahol táncolnak. Szóval én a táncos ruhámban jelentem meg korhoz hűen, és ahogy beléptem ebbe az iskolai előadóterembe, láttam, hogy élő zenekar ugyan van, de táncparkett nincs. Majd arra gondoltam: hát hol fogunk akkor táncolni? Majd ahogy elkezdődött a zene, az emberek mindenütt kezdtek táncolni a helyeiken. Engem katolikus vallásúnak neveltek és ilyet még soha azelőtt nem láttam. Majd amikor a lassú dalokhoz értek, az a srác, aki engem elvitt erre az alkalomra, letérdelt és fölemelt kézzel elkezdett sírni Isten jelenlétében. Ettől annyira megriadtam, hogy azt mondtam magamban: „Istenem, engedj ki innen, hadd meneküljek.”*

**SID:** Épp kérdezni akartam, hogy mégis mi késztetett a maradásra?

***STEVE:*** *Hát igazából okosan csinálták, mert középre állítottak be két nagytermetű ember közé a sorban, szóval nem tudtam csak olyan könnyen kikászálódni onnan. Majd ahogy a szolgáló elkezdett prédikálni, Igéket kezdett idézni a Szentírásból, egyiket a másik után, amik szinte bombázták a szellemem. Amikor pedig a végéhez ért, azt mondta: „Ha át akarod adni az életed Jézusnak, emeld föl a kezed.” 300 diák volt a teremben és négyen emelték föl a kezüket. Én viszont a két térdem közé szorítottam a kezeimet. Azt mondtam magamban: „én tutira nem fogok előre menni!” Majd ahogy előrehívta azokat, akik felnyújtották a kezüket, az első srác, aki előrement az egy kis tudálékos, szerencsétlen kinézetű srác volt. Tudod, törött szemüveg, pattanásos arc. Gondoltam is: hát azt teljesen megértem, hogy ő miért ment előre, egy ilyen embernek kell is Isten segítsége…*

**SID:** Szüksége is volt rá.

***STEVE:*** *Így van.*

**SID:** Igen.

***STEVE:*** *Majd két olyan ember is előrement, akik teljesen normális kinézetűek voltak, de a negyedik srác, aki kiment, egy profi focista volt, aki jól nézett ki, megnyerő külsővel, tökéletes – sportos testalkattal, drága cuccokat viselt, tehát látszott, hogy pénze is van. Majd azon törtem a fejem: egy ilyen ember, akinek van pénze, tehetsége, jól is néz ki, tutira buknak rá a csajok, mindene megvan, akkor miért van szüksége Istenre?*

**SID:** Nem volt oka a színlelésre.

***STEVE:*** *Egyáltalán nem. Azt gondoltam – miért lenne szüksége egy ilyen embernek Isten segítségére. A kis „okoskát” azt megértem – hát őt ki más szeretné? Na de ez a fickó? Neki miért kell Isten? Szóval, ahogy mind ott voltak elől és elfogadták Jézust a szívükbe, mindnyájukért imádkozott a prédikátor. Először imádkozott a kis „okoskáért” aki a földre esett. Soha azelőtt nem láttam ilyet. Szó szerint fölálltam és azt mondtam: „Ez nem lehet! A pacák elájult!” Majd imádkozott a következő emberért és ő is elesett. Nem értettem mi folyik itt. Majd a focistához ért. Gondoltam: ő biztos nem fog elesni. De ahogy elkezdett érte imádkozni, nemhogy, elesett volna, egyenesen úgy összerogyott és zokogott, mint egy kisgyerek.*

**SID:** Egy komoly focista? A „macho” férfi?

***STEVE****: Pontosan. Épp ez volt, ami teljesen ledöbbentett. Az ilyen kemény fickók nem sírnak holmi Isten miatt 300 másik diáktársuk szeme láttára. Azt gondoltam: ember, ez valóságos kell, hogy legyen. Ahogy ezt kigondoltam, úgy elkezdett verni a szívem, a kezem elkezdett remegni, majd a karom és a lábam mintha kezdett volna lebénulni, ez a furcsa érzés ment bennem föl-le. Az emberek kérdezték: „mi történt veled?” Erre csak azt tudtam felelni: „a Szent Szellem lesújtott rám. „ Majd szó szerint egy halk szelíd hangot hallottam, ami a fülembe súgta: „Add át az életed Jézusnak!” Majd hallottam egy másik hangot, ami viszont ordította a bensőmben: „Ne! Inkább drogozz tovább!” 40 percen keresztül vívódtam. 40 percig hatalmas harc dúlt a bensőmben, amint ők csak tovább imádkoztak emberekért. Majd végül lehajtottam a fejem, becsuktam a szemem és azt mondtam: „Istenem, ha ez tényleg Te vagy, és ez nem egy szélhámosság, vagy hamisítvány, ha Te tényleg valóságos vagy, hadd hívjon most előre engem a prédikátor.” Sid, 30 másodpercen belül, a 300 diákból rám nézett a prédikátor. Rám mutatott és azt mondta: „testvérem, az Úr azt akarja, hogy előre jöjj.”*

**SID:** Pedig nem is az első sorokban voltál, ahol megláthatott volna.

***STEVE:*** *Nem, teljesen hátul voltam.*

**SID:** Ez mégis hogy történhetett?

***STEVE:*** *Nem tudtam. Akkor még semmit sem tudtam a szellemi ajándékokról. Természetfölötti volt. Szóval előre mentem, még csak nem is kértem a nagyobb fickóktól, hogy engedjenek ki, átmásztam a székeken, csak hogy minél hamarabb ott legyek elől. Azt kérdezte tőlem: „Szeretnéd átadni az életed Jézusnak?” Én azonnal sírni kezdtem és azt feleltem: „Félek.” Majd megnyugtatott és újra megkérdezett, ekkor pedig azt mondtam: „Igen.” Tehát átadtam az életem Jézusnak, ő pedig rám tette a kezét és imádkozott értem. Azt mondta: „Jézus, töltsd be őt most!” És ahogy kiejtette azt a szót, hogy „most”, olyan érzés volt, mintha a mennyből villámcsapások hatalmas erővel gyomron ütöttek volna. Mintha az egész testemen át robbanásként keresztül mentek volna. A következő, amire emlékszem Sid, hogy a földön feküdtem és nem bírtam fölkelni. Fizikai képtelenség volt megmozdulnom, mintha a földhöz ragasztottak volna, 40 percig képtelen voltam onnan mozdulni.*

**SID:** Steve, ugye nem túlzol?

***STEVE:*** *Nem! Mindenféle kábítószert kipróbáltam már azelőtt…*

**SID:** És miért nem bírtál fölkelni 40 percig?

***STEVE:*** *Fizikai képtelenség volt. Meg sem bírtam moccanni.*

**SID:** És ha valaki azt kiáltotta volna, hogy “Tűz van, ég a ház?”

***STEVE:*** *Akkor sem bírtam volna fölállni. Olyan érzés volt, mintha egy hatalmas lüktető vízesés alatt lennék, amiből szeretet és erő árad végig az egész testemre. Közben végig hallottam egy olyan gyönyörű kóruséneket, amit több millió angyal énekelt leírhatatlan szépségben.*

**SID:** Milyen gyönyörű volt?

***STEVE:*** *Nem tudom hallottál e valaha hatalmas kórus zenekart énekelni. Amikor kiénekelnek olyan hangjegyet, amitől kiráz a hideg és futkos végig a hátadon. Hát képzelj el egy ilyen több milliós kórust, akik ezt a tökéletes hangjegyet megállás nélkül 40 percen át folyamatosan éneklik. És ez a leírás még csak meg sem közelíti azt az igazi szépséget, fenséget, magasztos dicsőséget, amit eközben érzel. Szó szerint éreztem Jézust testi formában megjelenni, és azt is, hogy lebegett a testem fölött. Amikor felültem 40 perccel később Sid, akkor már örömkönnyeket hullattam. Azonnali szabadulásom volt 5 éves drogfüggőségből. Egy pillanat alatt szabad voltam elvonási tünetek nélkül!*

**SID:** Soha nem is vágytál rá újra?

***STEVE:*** *Cseppet sem! Nem csak, hogy megszabadultam a függőségből, még annak a kívánsága is teljesen eltűnt. Soha egyetlen pillanatra sem tért vissza a vágya sem.*

**SID:** Majd két nappal később új értelmet nyert az életed.

***STEVE:*** *Két nappal később egy újabb hihetetlen átélésem volt. A megtérésem után, miután fölkeltem a földről, azután két napon keresztül térdeimen voltam és imádtam az Urat. Ő pedig szólt hozzám és azt mondta: „Elhívtalak, hogy hirdesd az Evangéliumot.” Szó szerint minden álmomat megmutatott előttem. Erre azt mondtam: „Igen, Uram, megteszem!” Majd láttam, ahogy a szemem előtt fölmennek az álmok az égbe. És ott abban a pillanatban – bár katolikus templomba járó voltam gyerekként, és fogalmam sem volt arról, hogy mi is ez az egész, de Isten dicsőségesen betöltött Szent Szellemével. Elkezdtem új nyelveken szólni, mennyei nyelvén, az ima nyelvén. Ez kezdett el folyni és áradni belőlem.*

**SID:** Természetfölötti bölcsességet kapott Steve a mennyből. Ha egyszer ezt te is megkapod, az az erő, mely fogságban tartott addig az életed különböző területein, megtörik, méghozzá örökre! (Mindjárt visszajövünk)

**SID:** Hello, Sid Roth vagyok Steve Foss-al. Steve, beszéltél nekünk a középiskolás biblia tanulmányokról, azonban ezek olyan diákok voltak, akiknek egyáltalán semmilyen természetfölötti átéléseik nem voltak. Neked azonban volt két látomásod, melyeket szeretném, ha most megosztanál velünk.

***STEVE:*** *Imádkoztam, majd két héten keresztül minden nap prédikáltam. A második héten, miközben imádkoztam, igazán akartam, hogy Isten megjelenjen erejében. Ekkor két látomásom volt. Az elsőben láttam egy fiatalembert, aki a tömegben ült. Pontosan láttam hol ül, azt is, hogy milyen ruhában van, és láttam, ahogy előre hívom őt a látomásomban és elkezdek kimondani dolgokat az életére, mint egy próféciát, hogy Isten elhívta őt, hogy az evangélium hirdetője legyen. Majd ahogy imádkoztam érte, Isten ereje betöltötte. Hát Sid, amikor másnap elmentem az alkalomra, az a fiatalember, akivel soha azelőtt nem találkoztam, ott ült most pontosan ahol láttam a látomásomban…*

**SID:** És ugyanabban a ruhában is?

***STEVE****: Pont úgy, ugyanabban és előre is hívtam. Azt mondtam: „Isten adott nekem rólad egy kijelentést, méghozzá azt, hogy elhívott arra, hogy prédikátor légy!” Ő erre elkezdett sírni. Azt mondta: „Tegnap este, épp az anyámnak mondtam, hogy életemben először az az érzésem, hogy az elhívásom az, hogy prédikátor legyek.”*

**SID:** Ettől biztosan elképedt, akár csak te!

***STEVE:*** *Nem csak mi, hanem mindenki elképedt. Majd elkezdtem imádkozni érte, és ahogy közel álltam mellette, hozzá sem értem. Majd hívtam valakit, hogy jöjjön előre segíteni, és ahogy odafordultam hozzá és annyit mondtam csak, hogy „Uram,” és tudod ez egy drága baptista testvér volt, tudod, az a fiatal baptista fiú, aki még soha semmilyen természetfölöttit nem látott. Azt mondtam: „Istenem, érintsd meg őt most!” Erre Isten ereje szó szerint megütötte és a földön kötött ki.*

**SID:** Úgy, hogy rá sem tetted a kezed?

***STEVE:*** *Legalább másfél méterre álltam tőle. Csak kimondtam egyetlen szót és Isten ereje úgy megcsapta, hogy a földre vágódott tőle. Az összes 70 diák csak úgy forgatta a szemét, leesett az álluk a történteken. De igazából a második látomás volt az, ami igazán megváltoztatta az életem!*

**SID:** Olvastam a könyved, melynek címe: „Sátán mocskos kis titkai.” Ha van az életedben bármilyen olyan terület, ahol megkötözöttség van, akkor most azoktól meg fogsz szabadulni! Néhányan közületek még soha nem élt át ilyen szabadságot azelőtt! Mondd el nekünk a látomást!

***STEVE:*** *Mialatt imádkoztam ezekért a diákokért, szellemi háborúba kezdtem, megkötöztem azokat a szellemeket, melyeknek nagy az előfordulási esélyük egy ilyen környezetben: kábítószer, erőszak, dühkitörések és ehhez hasonlók. Miközben imádkoztam, olyan érzésem volt, mintha valamit eltaláltam volna szellemben, még sem tört meg az ereje. Hirtelen megnyíltak szemeim és egy nyílt terepen találtam magam az iskolai területtel szemben és azt láttam, hogy mindkét irányból egy-egy hatalmas csáp nyúlt ki, melyek össze voltak kapcsolódva felül. Majd ezekhez a csápokhoz kisebb szellemek voltak csatolva, melyeknek olyan neveik voltak, mint a harag és erőszak, perverzió és ehhez hasonló szellemek. Azt gondoltam magamban: aha, most már látlak! Szóval elkezdtem imádkozni és ellene menni ezeknek, és ahogy megkötöztem ezeket, szó szerint azt láttam, hogy úgy visszahátráltak, remegtek a félelemtől, mint nyárfalevél a szélben.*

**SID:** Szóval rájöttél, ha azokat ki tudod űzni, akkor szabadság lesz az egész iskola területén szellemben.

***STEVE:*** *Abszolút. Mivel tudtam, hogy ez volt, ami fogságban tartotta a fiatalokat, holott olyan könnyen el lehet űzni, visszaszállnak oda ahonnan jöttek, épp úgy, mint a nyárfalevél hatalmas szélben. De abban a pillanatban, hogy abbahagytam az imát, újra erőre kaptak, mivel mindegyiknek volt két lába, ami azokban a csápokban kapaszkodtak meg. Azt mondtam: „Uram, azt láttam, hogy abból nyerték az erejüket, amihez kapcsolódtak. Istenem, mik ezek a csápok?” Ő azt felelte: „Az a két démoni szellem, amelyből az összes többi szellem is nyeri az erejét.”*

**SID:** Még soha nem hallottam ezeket senki mástól.

***STEVE:*** *Én sem! Majd azt mondtam: „Uram, mik ezek? Nem láttam a nevüket sehol.” Sid, ahogy tovább imádkoztam, talán 30, 40, vagy 50 percet is, nem tudom meddig tarthatott, Isten megmutatta nekem. Miközben még mindig tartott ez a látomás, hirtelen alá láttam a csápoknak, egészen a gyökerükig és ott megláttam a nevüket. Ezek pedig: Bizonytalanság, vagy magabiztosság hiánya és kisebbrendűség, vagy önértékelés hiánya. Még csak nem is ismertem a kisebbrendűség kifejezés pontos jelentését sem, ki kellett keresnem az értelmező szótárból, és láttam, hogy a jelentése az, amikor te alsóbbrendűbbnek, kisebbnek érzed magad akár pozíciód, státuszod, vagy értéked tekintetében másoknál. Majd szólt hozzám az Úr és azt mondta: „Ugyanez a két démon támadta meg Évát az Éden Kertjében.” Erre én: „De hát, Uram, azt a történetet már sokszor elolvastam, de ezt sehol nem láttam.” De Isten elkezdte kibontani ezt számomra, ahogy megmutatta.*

**SID:** Szóval azt mondod, ha megszabadulunk a bizonytalanság és kisebbrendűség démonaitól, akkor az összes többi démonnak, ami próbál kapaszkodni emberekbe, nem lesz mihez hozzátapadniuk és el kell menniük?

***STEVE:*** *Semmi nem lesz, amibe kapaszkodhatnak, mivel az ajtó, ami utat nyit más démonok előtt is az életünkben ennek a kettőnek a jelenléte: a bizonytalanság, vagy magabiztosság hiánya és a kisebbrendűség, vagy önbizalom hiánya. Látod, Ádám és Éva teljes hatalommal rendelkeztek az ellenséggel szemben, Éván keresztül támadta meg őket az ellenség kígyó formájában, mert sikerült őt becsapnia. Az első, amit támadott a bizonyossága volt. Megkérdőjelezte Isten beszédének szavahihetőségét. Mivel a teljes bizonyossága, biztosságának érzete abban volt. Az ellenség pedig épp azt támadta, azt mondta: „Hé, nem úgy van az, Isten hazudik neked!” Ezek a szavak pedig elbizonytalanították és már nem érezte azt a bizonyosságot, mondhatni biztonságot. Nem volt bizonytalan, csak elkezdte magát úgy ÉREZNI. Majd a gonosz ennek a dinamikus duó második elemével, vagyis szellemével mértre rá a következő nagy ütést, vagy csapást, ami a kisebbség érzése volt. Hisz azt mondta neki: „Éva, Isten tudja, ha eszel arról a fáról, olyan leszel majd, mint Ő, a jó és gonosz ismeretének birtokosa.” De ez hazugság volt, hisz az 1 Mózes első és 2. részeiben olvashatjuk, hogy Isten MÁR a saját képmására teremtette az embert. Amit valójában mondott ezzel a gonosz: „Éva, nem csak, hogy Isten hazudott neked, te nem is az vagy, akinek hiszed magad. Sokkal kevesebbet érsz te annál, mint amit magadról képzelsz. Csak kis másodlagos, jelentéktelen valaki vagy.” Abban a pillanatban, hogy Éva bizonytalannak, sőt kisebbrendűnek érezte magát, a gonosz azonnal felkínált neki valamit, amitől majd újra magabiztos lehet és értékesnek érezheti magát. Felkínálta neki a gyümölcsöt. Egészen eddig a pontig, Évában még csak érzések kavarodtak, de még sem a magabiztosságát, sem az önértékelését nem veszítette el. Abban a pillanatban veszítette el ezeket, amikor ezek helyettesítőihez nyúlt – tehát evett abból a gyümölcsből, melynek következtében Isten ki kellett, hogy űzze a kertből és ténylegesen is elveszítette ezeket az értékeit. Azt mondja az Ige, hogy ekkor már Ádám és Éva testi módon élt és a gyermekük a saját képmásukra és nem az Istenére lett.*

**SID:** És nekik kellett felöltöztetniük magukat. Többször gondolkodtam már ezen. Számodra ez milyen jelentéssel bír?

***STEVE:*** *Teljesen védtelenekké váltak. Isten dicsősége, amivel addig be voltak takarva, eltűnt róluk. Isten képmásaként addig körbevette őket Isten dicsősége, de abban a pillanatban, hogy a helyettesített dolgokhoz fordultak, elveszítették azt. És Sid, ez pont ugyanaz a stratégia, amit az ellenség használ rajtunk is állandóan, hogy ne legyünk magabiztosak, ne legyen semmi önértékelésünk, és ha ezt elérte nálunk, akkor mi is olyan dolgokhoz fordulunk, melyek épp ezeket biztosítják számunkra, amiktől értékesnek érezhetjük magunkat.*

**SID:** A hollywood-i reklámok is mind ezt sugározzák, nem?

***STEVE****: Igen, abszolút.*

**SID**: Kihasználják ezt a gyengeségünket, mivel belül mélyen mindnyájan épp ezekre az érzésekre vágyunk.

***STEVE:*** *Pontosan azt próbálják belénk sulykolni, hogy nem vagyunk elég értékesek, vagy vonzóak, ha nem ezt vagy azt a ruhát viseljük, ha nem épp ezt vagy azt a parfümöt használjuk. És ha nem érezzük magunkat fontosnak és értékesnek, vagy elég vonzónak, akkor azt próbálják elhitetni velünk, ha nem ilyen vagy olyan autót vezetünk, akkor nagyon alacsonyszintű életet élünk, vagy ha nem ilyen, vagy olyan házban lakunk, vagy birtoklunk.*

**SID:** Várjatok egy kicsit és hamarosan megtudjátok majd mi történt azokkal a fiatalokkal, akik megszabadultak ennek a két démoni szellemnek a befolyásától és azáltal minden mástól, mivel minden más szellemnek szó szerint ez a kettő adott erőt ahhoz, hogy a gonosz befolyása alatt legyen az életük. (Mindjárt visszajövünk)

**SID:** Hello, Sid Roth vagyok Steve Foss-al. Olyan izgatott vagyok, amiért Isten ilyen betekintést adott neked, hogy be tudd azonosítani azt a két démoni szellemet, mely minden más problémát is erősíteni tudnak emberek életében, de most, hogy ezt már tudjuk, hatalmas változások történhetnek. Sok tinédzser felé szolgálsz, és azt szeretném megtudni, bennük ez mit végzett el, – bárcsak már tinédzserként én is megérthettem volna ezeket, de most már értem és többé nem adok helyet ezeknek!

***STEVE:*** *Ez így van. Sok szülő azon tűnődik, miért viselkedik ilyen furcsán a tinédzser gyermeke. A bizonytalanság és kisebbrendűség miatt! Mi másért akarnak valamilyen bandához verődni? A magabiztosság és önértékelés hiánya miatt, amit azt hiszik, megkapnak majd egy bandában. Ott viszont csak egy ál, vagy hamis biztosságot vagy elismerést kapnak. Vannak olyan csapatok, melyeknek az a neve, hogy „Kripta”, vagy „Vér”, vagy „Punk” vagy ilyesmi. Miért is akarna bárki ilyen extrémen elvont csapat tagja lenni? Mert érezni akarják, hogy értékesek, hogy tartoznak valahová. Csupán felül akarnak kerekedni a saját bizonytalanságukon és kisebbrendűség érzésükön, de ezek csakis abban gyökereznek, mikor kijelentést kapnak arról, hogy Isten mivé teremtette, vagy alkotta meg őket.*

**SID:** De természetesen nem csupán a tinédzserek küzdenek a bizonytalanság és kisebbrendűség érzéseivel…

***STEVE:*** *Nem, abszolút nem. Ez az életünk minden részére kihatással van. Ez a gyökere sok házasság széthullásának. Hányszor előfordul az, hogy a feleség nem érzi, hogy a férje kellően értékelné őt. Ilyenkor mit érez? Bizonytalanságot, majd alsóbbrendűség érzést. Tudod, ha Istennel való kapcsolatunkban teljesen biztosak vagyunk és tudjuk, hogy milyen értékesek vagyunk amiatt, amilyennek Ő teremtett bennünket, akkor többé nem lesz szükségünk arra, hogy más emberek bizonygassák ezt számunkra.*

**SID:** Tudod, egy másik dolog, ami nagy izgalommal tölt el, ahogy a fiatalok felé szolgálsz. Sokszor vannak olyan alkalmaitok, amikor az ifjakat öt, hat, hét vagy akár nyolc órán keresztül is tanítod. Hogy tudsz ilyen ifjúkorúakat rávenni arra, hogy ilyen hosszasan végig üljék az alkalmakat?

***STEVE:*** *Amikor ott van Isten kijelentése, amikor Isten ereje és jelenléte jelen van, akkor a megnyilvánulások, manifesztációk is erősek. A fiatalok kiáltanak Istenhez, keresik Istent. Amikor őszinte szívvel teszik ezt, nem kell őket szórakoztatnunk, Sid. Csak adnunk kell nekik, be kell mutatnunk Isten erejét és jelenlétét, nekik igazi, valós átélésekre van szükségük Jézussal, nem csupán szavakat akarnak hallani. Amikor meglátják Istent és az Ige is ezt mondja, hogy amikor meglátják Istent, meglátják azt is, hogy Ő mivé hívta el őket. És ez kiemeli őket abból a megkötözöttségből, mely az ellenség stratégiai hadművelete ellenük a bizonytalanságon és kisebbségi érzésen keresztül. És tudod, épp ezen a két területen próbál az ellenség tőrbe csalni bennünket. Ahogy a gazdasági összeomlás van, jön az antikrisztusi államkormányzás ideje, ami sokak szabadságvesztésével is fog járni.*

**SID:** Erre a két szellemre fog épülni az Antikrisztusi rendszer?

***STEVE:*** *Így van!*

**SID:** Ezt vettem ki a könyvedből is.

***STEVE:*** *Már látjuk ennek eljöttét. Miért adják föl emberek olyan könnyen a szabadságukat manapság? Mert bizonytalanok a gazdasági helyzetet illetően. Alsóbbrendűnek érzik magukat. Félnek, hogy nem lesz majd nyugdíjuk, nem tudnak majd gondoskodni a gyermekeikről, vagy nem lesznek képesek ezt, vagy azt megtenni. Így bármit megragadnak, amit az ellenség rájuk zúdít, ahelyett, hogy megértenék, Isten a forrásunk, Ő a védelmezőnk, Ő a gondviselőnk és ellátónk.*

**SID:** Ha már a kormánynál tartunk, Isten betekintést adott neked az állami közigazgatásba. Amikor a gonosz megjelenéséről beszélsz állami szinten, mit értesz ezalatt?

***STEVE:*** *A gonoszság a félrevezetésben, becsapásban gyökerezik. Az egyik legnagyobb ilyen megtévesztés, amikor a gonoszságra azt kezdjük el mondani, hogy az jó, és a jóra pedig, hogy gonosz. Pontosan ezt látjuk manapság. Az államigazgatásban olyan törvényeket, szabályokat hoznak be, hogy még a kifejezéseket is megváltoztatják. Például régen, ha egy prédikátor fölállt és nyilvánosan beszélt arról, hogy a homoszexualitás és a pedofil viselkedés bűn, erre azt mondták: ez így van, helyes. Most viszont már ugyanerre azt mondják, hogy nem, ez nem így van, gonoszság ilyet mondani, hiszen minden gyűlölet, még az ilyen bűn gyűlölete is bűntény. Tehát teljesen kicsavarják az egészet. Ha te fölállsz, és az igazságot hirdeted, azt mondják rád, hogy gonosz vagy. És Sid, a legszörnyűbb, hogy ezt még a gyülekezetekben is látjuk megjelenni! Ha valaki arról kezd el prédikálni, hogy „Éljünk Istenért szentségben” akkor azzal vádolnak meg, hogy „túl vallásosak vagyunk.” Olyan napokat élünk, amikor a jót gonosznak, a gonoszat jónak nevezik. Jónak tartják, ha mindenféle perverz fajtalankodásban részt vesz az ember, ha nincsenek korlátok, ha nem tiszteljük Istent – és mi ezeket a dolgokat még jóknak is nevezzük.*

**SID:** Az egyetlen válasz tudni, hogy a mi biztonságunk Jézus megismeréséből származik és olyan jól ki is emeled ezt a könyvedben. Korábban, amikor beszélgettünk a fiatalokról, említetted, hogy volt egy látomásod négy angyallal. Mondd el nekünk.

***STEVE:*** *Elképesztő látomás volt. Szóval volt egy látomásom, majd két héttel később az ifi táborban megjelent ez a négy angyal. Most csak az első kettőről fogok beszélni. Ahogy megjelent az első angyal, volt a kezében egy zászló, melyre az volt írva: „Tisztaság”. Isten szólt hozzám és azt mondta, hogy azért jött ez az angyal, hogy visszaállítsa, vagy helyreállítsa a szentséget a gyülekezetben. Olyan pajzsa volt, ami a leggyönyörűbb ezüstből készült, arannyal szegélyezve, mely annyira fényesen ragyogott, mintha tűzben égne, és a kardja is ugyanolyan ezüsttel és arannyal volt bevonva. Azt mondta: „Ez a pajzs azért van itt, hogy védőpajzs legyen az emberek elméje fölött, hogy az ellenség gonosz gondolatai ne tudjanak az elméjükbe hatolni. A kard pedig azért van, hogy a szívükön áthatoljon és a legmélyebb bűnbánatra jussanak ezáltal. Amikor az angyal megjelent az ifi táborban, a fiatalok hangosan sikoltozni kezdtek és egymás után megvallották a bűneiket. Kiáltották: „Istenem, bocsáss meg nekem! Vétkeztem ellened! Ezt és ezt tettem…” Néhány olyan borzalmas bűn is nyilvános és hangos megvallásra került, melyet el sem képzelnél, mégis szégyenérzet nélkül kiáltva megvallották hangosan. Egész reggeltől estig ez ment. Másnap reggel, miközben szolgáltam, besétált a következő angyal. Olyan zászló volt a kezében, melyre az volt írva: „Erő”. Amint az emelvényre állt ez az angyal, Isten ereje szó szerint megütötte ezeket a fiatalokat. Azt láttam, mintha a kezében ilyen óriásméretű kékes-fehér színű fény-golyó lenne, mely Isten dicsőségétől fénylett. Nagyon furcsa és szokatlan volt az egész. Megfújta ezeket, és ha csupán kis pöttyöcske méretű is ért valakihez, rendesen gyomron ütötte őket, akik aztán kontrollálhatatlan módon elkezdtek remegni.*

**SID:** Szent Szellemmel betöltekezett fiatalokból álló csoport volt ez?

***STEVE:*** *Nem, pedig pünkösdi háttérből jöttek, a legtöbbüket még soha nem érintette meg azelőtt a Szent Szellem és nyelveken sem szóltak. Soha, semmi ehhez foghatót nem láttak azelőtt, de még csak én sem beszéltem nekik ilyenről. Tehát nincs arról szó, hogy valami pszichikai ráhatást gyakoroltunk volna, semmilyen felkészítésben nem volt részük. Teljesen spontán módon történt ez az egész. Az angyal megjelenésétől számítva, 15 percen belül a teljes ifi tábor 70%-a, fiatalok és felnőttek is egyaránt, kontrollálhatatlan módon remegtek Isten erejétől órákon és órákon át. Többük Sid, három napon át megállás nélkül, remegtek Isten ereje alatt.*

**SID:** Az biztos, hogy azt soha életükben nem fogják elfelejteni. Csak kíváncsiságból hadd kérdezzem, van e tudomásod valami hosszú távú hatásáról ennek az isteni átélésnek?

***STEVE:*** *Rengetegen közülük ma már teljes idejű szolgálói az Úrnak. Mindnyájan beszélnek arról, hogy az a nap mennyire megváltoztatta az egész életüket. Épp most indítottunk egy új gyülekezetet Dallasban, és meghívtam őket a nyitó összejövetelünkre. Eljöttek és pont azért, mert ott voltak akkor az ifi táborban. Egy hölgy például, aki teljes idejű gyermekszolgálatos lett, ő is ott volt és azt nyilatkozta: „Ez az ifi tábor megváltoztatta az egész életem, amikor szemtől szembe találkoztam Isten erejével és jelenlétével.” Vannak most olyan szülők, akik néznek bennünket, akik küszködnek a tinédzser gyermekeikkel. Én is épp így voltam ezekkel a tinikkel, mivel folyamatosan küzdöttek a bizonytalansággal, vagy önbizalom hiányával, ami arra késztette őket, hogy azokat a rossz dolgokat ragadják meg. De most meg fogjuk törni ezeknek az erejét és parancsolunk a Jézus nevében, hogy az ördög hagyja el őket.*

**SID:** Tedd meg gyorsan.

***STEVE:*** *Most, a Jézus nevében, megkötözöm a bizonytalanság és kisebbségi érzés gonosz szellemeit a gyermeked életén! A Jézus nevében, Istenem add, hogy részesüljenek egy természetfölötti átélésben, ahol találkozhatnak azzal a jelenléteddel, mely megváltoztatja egész életüket! Sid, az egész világon látjuk ezeket megtörténni.*

**SID:** Emlékeztek még arra a két hangra melyet Steve hallott? Az egyik hang azt súgta: „Add át az életed Jézusnak” a másik pedig ordította, hogy „Ne.” Te is hallod most ezt a két hangot. Melyiket választod? Válaszd Istent! Isten veled és érted van! Ő segít neked! Mondd el Jézusnak, hogy bocsássa meg mindazt a rosszat, amit valaha is tettél az életedben. Hidd el, hogy vére elmos minden bűnödet! Csak emeld most föl a kezeidet és mondd ki hangosan: „Jézus, légy az életem Ura! Elfogadlak téged Megváltómnak!”